ALPHAX ปักธงปี 66 ปล่อยสินเชื่อทองหนัก 12,000 บาท รุกคืบทั่ว “สปป.ลาว”
ALPHAX ตั้งเป้าปีนี้ปล่อยสินเชื่อทองคำน้ำหนัก 12,000 บาททองคำ พร้อมลุยขยายไปในพื้นที่ครอบคลุมทั้งประเทศตั้งแต่ลาวเหนือถึงลาวใต้
ALPHAX ตั้งเป้าปีนี้ปล่อยสินเชื่อทองคำน้ำหนัก 12,000 บาททองคำ พร้อมลุยขยายไปในพื้นที่ครอบคลุมทั้งประเทศตั้งแต่ลาวเหนือถึงลาวใต้
20 มี.ค. 2566

นายธีร ชุติวราภรณ์ ประธานเจ้าหน้าที่บริหาร บริษัท อัลฟ่า ดิวิชั่น จำกัด (มหาชน) หรือ ALPHAX เปิดเผยว่า ธุรกิจสินเชื่อซื้อทองคำใน สปป.ลาว กระแสตอบรับดีเกินคาด โดยในปีนี้ตั้งเป้าปล่อยสินเชื่อทองคำน้ำหนัก จำนวน 12,000 บาททองคำ พร้อมลุยขยายไปในพื้นที่ครอบคลุมทั้งประเทศตั้งแต่ลาวเหนือถึงลาวใต้ เนื่องจากมีพันธมิตรที่แข็งแกร่งอย่าง “ร้านทองคำภูวง” ผู้ประกอบการร้านทองคำรายใหญ่อันดับ 1 ในลาว มาช่วยสนับสนุน